
ΑΠΟΦΑΣΕΙ Σ 

Αριθ. 387056/4526 (1) 


Πρόγραμμα οικονομικών ενισχύσεων στις ορεινές και μει¬ 
ονεκτικές περιοχές 2ου έτους της περιόδου 2000 - 
2006, σε εκτέλεση του μέτρου 2.1 του Εγγράφου Προ¬ 
γραμματισμού Αγροτικής Ανάπτυξης 2000 - 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 22 παρ. 2 περίπτωση γ' του Ν. 992/79 
(ΦΕΚ 280/Α/79). 

β. Του Ν.Δ. 131 /1974 «Περί παροχής οικονομικών ενι¬ 
σχύσεων στη γεωργική , κτηνοτροφική δασική και αλιευ¬ 
τική παραγωγή» όπως τροποποιήθηκε με το Ν. 1409 83 
και το Ν. 2512/97 (άρθρο 11). 

γ. Το Ν. 2065/92, άρθρο 39 παρ. 10 που αφορά τις κοι¬ 
νές αποφάσεις των Υπουργών Γεωργίας και Οικονομικών 
για έγκριση οικονομικών ενισχύσεων. 

δ. Του άρθρου 29 Ατού Ν. 1558/1985 «Κυβέρνηση και 


Κυβερνητικά όργανα» (Α' 134), όπως αυτό προστέθηκε με 
το άρθρο 27του Ν. 2081/1992 (Α/154). 

ε. Τον Καν. (ΕΚ) 1257/1999 του Συμβουλίου για τη στήρι¬ 
ξη της αγροτικής ανάπτυξης από το Ευρωπαϊκό Γεωργικό 
Ταμείο Προσανατολισμού και Εγγυήσεων (ΕΓΤΠΕ) και για 
την τροποποίηση και κατάργηση ορισμένων κανονισμών. 

στ. Τον Καν. (ΕΚ) 1750 /1999 της Επιτροπής για τη θέ¬ 
σπιση λεπτομερειών κανόνων Εφαρμογής του Καν. 
1257/1999 του Συμβουλίου για τη στήριξη της αγροτικής 
ανάπτυξης από το Ευρωπαϊκό Γεωργικό Ταμείο Προσα¬ 
νατολισμού και Εγγυήσεων (ΕΓΤΠΕ). 

ζ. Τον Καν. (ΕΚ) 2603/1999 της Επιτροπής για θέσπιση 
μεταβατικών κανόνων όσον αφορά τη στήριξη της αγρο¬ 
τικής ανάπτυξης που προβλέπεται από τον Καν. (ΕΚ) 
1257/1999 ΤΟΥ Συμβουλίου . 

η. Τον Καν. 1258/1999 του Συμβουλίου της 17ης Μάίου 
1999, περίχρηματοδοτήσεωςτης Κοινής Γεωργικής Πολι¬ 
τικής. 

2. Την απόφαση ΕΈ. με αριθμ. Ε (2000) 2733/27.9.2000 
με την οποία εγκρίθηκε το Σχέδιο Αγροτικής Ανάπτυξης - 
Τμήμα Εγγυήσεων 2000- 2006 ως Έγγραφο Προγραμμα¬ 
τισμού Αγροτικής Ανάπτυξης. 

3. Την με αριθμ. 1039386/Α006/21.4.2000 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

4. Το από 2.11.2000 Ενημερωτικό Σημείωμα του Γ ενικού 
Γραμματέα Υπ. Γεωργίας με το οποίο εισηγείται την 
εφαρμογή του προγράμματος χορήγησης οικονομικών 
ενισχύσεων στις ορεινές και μειονεκτικές περιοχές, απο¬ 
φασίζουμε: 

• Εγκρίνουμε τη χορήγηση οικονομικών ενισχύσεων 
για την εφαρμογή του προγράμματος Εξισωτικής Αποζη¬ 
μίωσης έτους 2000 στις ορεινές και μειονεκτικές περιο¬ 
χές της χώρας όπως αυτές ορίζονται στην οδηγία 85/148/ 
ΕΟΚ όπως τροποποιήθηκε και ισχύει «περίτου Κοινοτικού 
Καταλόγου των μειονεκτικών περιοχών κατά την έννοια 
των άρθρων 17-21 του Καν.(Ε.Ε.)1257/99». 

• Οι δικαιούχοι, το ύψος της ενίσχυσης οι όροι και προ¬ 
ϋποθέσεις ενίσχυσης, η διαδικασία χορήγησης, τα κριτή¬ 
ρια επιλεξιμότητας οι έλεγχοι και οι κυρώσεις καθορίζο¬ 
νται στη συνέχεια: 

ΚΕΦΑΛΑΙΟ ΠΡΩΤΟ 
1. Ορισμός Γεωργού 
Γεωργός είναι: 

α) Το φυσικό πρόσωπο το οποίο είναι κάτοχος γεωργι- 

κής εκμετάλλευσης και λαμβάνει τουλάχιστοντο 25% του 
συνολικού ατομικού του εισοδήματος από απασχόληση 
στη γεωργική του εκμετάλλευση, απασχολείται αυτοπρο¬ 
σώπως και επαγγελματικά σ’ αυτήν και δεν έχει μόνιμη 
εξωγεωργική απασχόληση όπως ορίζεται στο Κεφ. 2ο 1θ 
της παρούσας. 

Επίσης το οικογενειακό εξωαγροτικό του εισόδημα δεν 
μπορεί να ξεπερνά το Εισόδημα Αναφοράς, όπως αυτό 
ορίζεται στις κατ’ έτος εκδιδόμενες αποφάσεις Υπουρ¬ 
γού Γ εωργίας. 

β) Το Νομικό Πρόσωπο το οποίο: 

• Είναι κάτοχος γεωργικής εκμετάλλευσης, ασκεί γε¬ 
ωργική δραστηριότητα και τα εισοδήματα που προέρχε¬ 
ται απ’ αυτήν είναι ίσα ή μεγαλύτερα από τυχόν άλλα ει¬ 
σοδήματα του. 

• η πλειοψηφία των μελών ή μετόχων καθώς και ο εκ¬ 
πρόσωπος αυτού ασκούν γεωργία κατά την έννοια του 
φυσικού προσώπου (α). 

• διαθέτει τουλάχιστον δύο μέλη. 

• εμφανίζεται με μία από τις παρακάτω μορφές: 

- εταιρείας με νομική προσωπικότητα 

- ενώσεως φυσικών προσώπων σε 

- ομάδες Κοινής Εκμετάλλευσης 

- κλαδικές Οργανώσεις Παραγωγής Αγροτικού Συνε¬ 
ταιρισμού 

- αγροτικού συνεταιρισμού του Ν. 2810/2000 όπως 
ισχύει σήμερα. 

2. Κάτοχος γεωργικής εκμετάλλευσης 

Ως κάτοχος γεωργικής εκμετάλλευσης θεωρείται: 

α. Ο ιδιοκτήτης γεωργικής εκμετάλλευσης. 

β. Ο μισθωτής ή αγρολήπτης της γεωργικής εκμετάλ¬ 
λευσης, εφόσον η μίσθωση ή 

η αγροληψία έχει συναφθεί εγγράφως. 

3. Αρχηγός γεωργικής εκμετάλλευσης 

Είναι το φυσικό πρόσωπο με πλήρη δικαιοπρακτική ικα¬ 
νότητα, το οποίο είναι οικονομικά υπεύθυνο για τη γεωρ¬ 
γική εκμετάλλευση και συμμετέχει στη κανονική λειτουρ¬ 
γία της. 

4. Συγκρίσιμο εισόδημα: η μέση ετήσια αμοιβή των απα- 
σχολουμένων σε σχέση εξαρτημένης εργασίας στους κλά¬ 
δους της παραγωγικής δραστηριότητας, εκτός της γεωρ¬ 
γίας, η οποία καθορίζεται κατ’ έτος, με βάση στοιχεία που 
παρέχονται από το Υπουργείο Εθνικής Οικονομίας. 

5. Εισόδημα αναφοράς: Είναι το εισόδημα προς το 
οποίο συγκρίνεται το εισόδημα του γεωργού από την εκ¬ 
μετάλλευση και είναι ίσο ή κατώτερο του συγκρίσιμου ει¬ 
σοδήματος. 

6. Ορεινές και Μειονεκτικές περιοχές: Είναι οι περιοχές 
που περιλαμβάνονται στον κατάλογο της οδηγίας 
85/148/ΕΟΚ του Συμβουλίου της 29ης Ιανουάριου 1985, 
«για την τροποποίηση της οδηγίας 81/645/ΕΟΚ περί του 
κοινοτικού καταλόγου των μειονεκτικών γεωργικών πε¬ 
ριοχών κατά την έννοια των άρθρων 17-21 του Καν. (Ε.Ε.) 
1257/99 όπως ισχύει. 

7. Μόνιμοι κάτοικοι ορεινών και μειονεκτικών περιοχών: 

Είναι όσοι κατοικούν και ασκούν κατ’ επάγγελμα τη γε¬ 
ωργία στις ορεινές και μειονεκτικές περιοχές, όλη τη 
διάρκεια του χρόνου. 

8. Μετακινούμενοι κτηνοτρόφοι: 

Είναι εκείνοι οι οποίοι για διάστημα τουλάχιστον πέντε 
(5) μηνών το χρόνο, εκτρέφουν και μετακινούν τα ζώα 
τους (αιγοπρόβατα - βοοειδή) τουλάχιστον 5 ζωικές μο¬ 
νάδες στους βοσκότοπους των ορεινών και μειονεκτικών 
περιοχών, ανεξάρτητα από την έδρα της μόνιμης - κατοι¬ 
κίας τους, εφόσον έχουν καιτις λοιπές προϋποθέσεις που 


ορίζονται για το πρόγραμμα καταβολής - εξισωτικής απο¬ 
ζημίωσης. Με απόφαση του Υπουργού Γ εωργίας είναι δυ¬ 
νατόν να μειώνεται κατά περιοχή και έτος το ως άνω ελά¬ 
χιστο χρονικό διάστημα των πέντε (5) μηνών σε τέσσερις 
(4) μήνες, εφόσον συντρέχουν εξαιρετικές περιπτώσεις. 

9. Βοσκότοποι: 

- Οι εκτάσεις των βοσκοτόπων οι οποίοι είναι Ιδιωτικοί 
(ιδιόκτητοιή ενοικιαζόμενοι) ή Κοινόχρηστοι (Δημοτικοίή 
Κοινοτικοί) με νόμιμη είσοδο των ζώων σύμφωνα με τις 
διατάξεις του Ν. 1080/80 όπως ισχύει. 

Ειδικότερα για να ληφθούν υπόψη οι καταστάσεις που 
συντάσσονται στα πλαίσια εφαρμογής του ανωτέρω νό¬ 
μου θα πρέπει: 

- να περιέχουν το σύνολο των κτηνοτροφών που έχουν 
δικαίωμα να βοσκούν τα ζώα τους καθώς και τον αριθμό 
των ζώων κατά κτηνοτρόφο που έχουν δικαίωμα εισόδου 
στον βοσκότοπο. 

- να αξιοποιούνται συστηματικά από ζώα της εκμετάλ¬ 
λευσης (βοοειδή, αιγοπρόβατα, ιπποειδή). 

- η πυκνότητα των ζώων ανά εκτάριο (ανά 10 στρέμ.), δεν 
θα πρέπει να είναι μεγαλύτερη από 1,0 Ζωικές Μονάδες. 

- Ειδικά στις Νησιωτικές περιοχές, ο χρόνος εισόδου 
των ζώων στο βοσκότοπο δεν πρέπει να ξεπερνά τους 
τέσσερις (4) μήνες. 

ΚΕΦΑΛΑΙΟ ΔΕΥΤΕΡΟ 
ΔΙΚΑΙΟΥΧΟΙ 

1. Δικαιούχοι του προγράμματος της Εξισωτικής Απο¬ 
ζημίωσης μπορούν να κριθούν φυσικά και νομικά πρόσω¬ 
πα εφόσον πληρούν τις ακόλουθες προϋποθέσεις: 

α. είναι γεωργοί, όπως ορίζεται στο κεφάλαιο πρώτο 
της παρούσας. 

β. είναι αρχηγοί γεωργικών εκμεταλλεύσεων. 

γ. είναι νόμιμοι κάτοχοι γεωργικών εκμεταλλεύσεων. 

δ. είναι ενήλικα άτομα με πλήρη δικαιοπρακτική ικανό¬ 
τητα ηλικίας μέχρι 65 ετών. 

ε. κατέχουν νόμιμα και αξιοποιούν με αυτοαπασχόληση 
στα όρια των ορεινών ή μειονεκτικών ή με ειδικά προβλή¬ 
ματα περιοχών τουλάχιστον 20 στρέμματα χρησιμοποι¬ 
ούμενης γεωργικής έκτασης περιλαμβανομένης και αυ¬ 
τής των βοσκοτόπων. 

στ. είναι μόνιμοι κάτοικοι των περιοχών της οδηγίας 
85/148/ΕΟΚ (ορεινές, μειονεκτικές και με ειδικά προβλή¬ 
ματα), όπως τροποποιήθηκε και ισχύει με εξαίρεση τους 
μετακινούμενους κτηνοτρόφους όπως ορίζονται στο Κε¬ 
φάλαιο Πρώτο της παρούσας. 

ζ. Αναλαμβάνουν την υποχρέωση για 5 τουλάχιστον έτη 
από την πρώτη πληρωμή της Εξισωτικής Αποζημίωσης: 

- να ασκούν την γεωργική δραστηριότητα τουλάχιστο 
με τους όρους που εντάχθηκαν στο μέτρο. 

- να χρησιμοποιούν καθ’ όλη την περίοδο της δέσμευ¬ 
σής τους κώδικες καλής γεωργικής πρακτικής που συμ¬ 
βιβάζονται με τις απαιτήσεις για την προστασία του περι¬ 
βάλλοντος και τη διαφύλαξη του φυσικού χώρου, ιδίως 
αειοφορικής γεωργίας. 

Ειδικότερα να τηρούν τον κώδικα ορθής γεωργικής 
πρακτικής (Κεφ. 5ο της παρούσας) 

- να μη χρησιμοποιούν στην εκτροφή βοοειδών απαγο¬ 
ρευμένες ουσίες δυνάμει της οδηγίας 96/22/ΕΚ (ΕΙ_ 125) 
ή ουσίες που επιτρέπονται μεν με βάση την ανωτέρω οδη¬ 
γία αλλά χρησιμοποιήθηκαν παράνομα ούτε να ανιχνευ- 
θούν κατ’ εφαρμογή της οδηγίας 96/23/ΕΚ ούτε να βρεθεί 
σε οποιαδήποτε μορφή στην εκμετάλλευση απαγορευμέ¬ 
νη ουσία ή προϊόν ή επιτρεπόμενη ουσία ή προϊόν δυνάμει 
της οδηγίας 96/22/ΕΟΚπου όμως κατέχεται παράνομα. 

- να μην εμπλακούν οι ίδιοι ή μέλη των οικογενειώντους, 

που έχουν οικονομική σχέση με την εκμετάλλευση, με 
δραστηριότητες που έχουν σχέση με καλλιέργεια, διάθε¬ 
ση, κατοχή εμπορία ναρκωτικών ουσιών, απάτη σε βάρος 
του Δημοσίου. 

- να συνεργάζονται στην εφαρμογή δράσεων εξυγίαν¬ 
σης της κτηνοτροφίας. 

- να δέχονται ανεπιφύλακτα και να διευκολύνουντους ελέγ¬ 
χους που πραγματοποιούν Εθνικά και Κοινοτικά όργανα. 

η. Δεν παίρνουν σύνταξη, σαν άμεσα ασφαλισμένοι, 
από οποιοδήποτε ταμείο εσωτερικού ή εξωτερικού. 

Κατ’ εξαίρεση, είναι δυνατόν να κριθούν δικαιούχοι οι 
ανάπηροι με ποσοστό αναπηρίας μικρότερο από 67%. 
Καθώς και οι έμμεσα συνταξιοδοτούμενοι, εφόσον έχουν 
και τις λοιπές προϋποθέσεις, όπως αυτές ορίζονται με την 
παρούσα απόφαση. 

θ. Δεν έχουν μόνιμη εξωγεωργική απασχόληση, εξαρ¬ 
τημένη ή όχι. 

Σαν μόνιμα απασχολούμενοι σε δραστηριότητες εκτός γε¬ 


ωργίας, θεωρούνται όσοι κατά το έτος της Ε.Α. για το οποίο 
υπολογίζεται ότι πραγματοποίησαν περισσότερα από 140 
ημερομίσθια σε εξωγεωργικούς τομείς ή και ξεπέρασαν το 
εισόδημα αναφοράς όπως αυτό ισχύει κάθε φορά. 

Κατ’ εξαίρεση δύνανται να κριθούν δικαιούχοι Δασερ- 
γάτες, Αλιεργάτες, Εργάτες γης (μικροεπαγελματίες μό¬ 
νιμοι κάτοικοι Κοινοτικού ή Δημοτικού Διαμερίσματος μέ¬ 
χρι 2.000 κατοίκους), εφόσον τηρούν και τις λοιπές προ¬ 
ϋποθέσεις. 

Στα εξωγεωργικά εισοδήματα δεν περιλαμβάνονται 
πρόσοδοι που προέρχονται από την αλλοδαπή. 

ΚΕΦΑΛΑΙΟ ΤΡΙΤΟ 

ΥΨΟΣ ΕΞΙΣΩΤΙΚΗΣ ΑΠΟΖΗΜΙΩΣΗΣ 

Το συνολικό ετήσιο ποσό της Εξισωτικής Αποζημίωσης 
που μπορεί να χορηγηθεί κατά περίπτωση δικαιούχου, 
δύναται να φτάσει: 

1 ΕΥΡΩ = 340,75 ΔΡΧ 


ΠΕΡΙΟΧΗ 

ΔΙΚΑΙΟΥΧΟΣ 

ΠΟΣΑ ΣΕ ΕΥΡΩ 

ΠΟΣΑ ΣΕ ΔΡΧ 


Νέος γεωργός 
(Άρθρο 8 ) Καν. 
1257/99 

4500 

1.533.375 

Ορεινή περιοχή 

Νέος γεωργός 
(Άρθρο 8 με 
πράσινο 
πιστοποιητικό 
και βιώσιμη 
εκμ/ση) 

5000 

1.703.750 


Κάτοικος νησιών 
Αιγαίου 

4000 



Λοιποί 

δικαιούχοι 

3500 

1.192.625 


Νέος γεωργός 
(Άρθρο 8) Καν. 
1257/99 · 

4250 

1.448.187 

Μειονεκτικές και 
με ειδικά 
προβλήματα 
περιοχές 

Νέος γεωργός 
(Άρθρο 8 με 
πράσινο 
πιστοποιητικό 
και βιώσιμη 
εκμ/ση) 

4750 

1.618.562 


Κάτοικος νησιών 
Αιγαίου 

3750 

1.277.812 


Λοιποί 

δικαιούχοι 

3250 

1.107.437 


ΥΠΟΛΟΓΙΣΜΟΣ ΤΟΥ ΥΨΟΥΣ ΤΗΣ ΕΞΙΣΩΤΙΚΗΣ ΑΠΟΖΗ¬ 
ΜΙΩΣΗΣ 

Το ύψος ενίσχυσης κατά περίπτωση δικαιούχου- υπο¬ 
λογίζεται με βάση τον αριθμό των στρεμμάτων που κα- 
τέχεται νόμιμα και αξιοποιείται συστηματικά στα όρια 
των ορεινών, μειονεκτικών και με ειδικά προβλήματα πε¬ 
ριοχών και διαφοροποίηση ανάλογα με τους αναπτυξια¬ 


κούς στόχους και ιδίως την αναβίωση φθινουσών περιο¬ 
χών των οποίων η τοπική οικονομία εξαρτάται από τον 
πρωτογενή τομέα, την σοβαρότητα των μόνιμων φυσι¬ 
κών μειονεκτημάτων, την κατεύθυνση παραγωγής και 
την οικονομική διάρθρωση της εκμετάλλευσης ως ακο¬ 
λούθως: 

ΤΙΜΗ ΕΥΡΩ = 340, 75 ΔΡΧ 

ΟΡΕΙΝΕΣ ΠΕΡΙΟΧΕΣ 


(Ποσά σε ΕΥΡΩ και ΔΡΧ ανά στρέμμα) 


Τρόπος Αξιοποίησης 
της έκτασης 

ΝΕΟΣ ΓΕΩΡΓΟΣ 

ΛΟΙΠΟΙ ΔΙΚΑΙΟΥΧΟΙ 

Με πράσινο 
πιστοποιητικό 

Αρθρο 8 

Μικρά νησιά Αιγαίου 

Λοιπών περιοχών 

ΕΥΡΩ 

ΔΡΧ 

ΕΥΡΩ 

ΔΡΧ 

ΕΥΡΩ 

ΔΡΧ 

ΕΥΡΩ 

ΔΡΧ 

Ζωοτροφές για πώληση 

Αρωματικά και 
φαρμακευτικά φυτά 

Ψυχανθή 

Εκτός διατροφής 
ΝΟΝ ΡΟΟΩ 

8 

2.726 

7,5 

2.556 

7 

2385 

6 

2044 

λοιπές καλλιέργειες 

4,5 

1.533 

4,5 

1533 

4,5 

1.533 

4,5 

1.533 

Βοσκότοποι με 
συγκομιζόμενες 
ζωοτροφές για 
αυτοκατανάλωση 

10 

3.407 

9 

3.067 

8 

2.726 

7 

2.385 

Βοσκότοποι χωρίς 
συγκομιζόμενες 
ζωοτροφές για 
αυτοκατανάλωση 

8,4 

2.862 

7,5 

2.556 

6,6 

2.249 

5,8 

1.976 


ΜΕΙΟΝΕΚΤΙΚΕΣ ΚΑΙ ΜΕ ΕΙΔΙΚΑ ΠΡΟΒΛΗΜΑΤΑ ΠΕΡΙΟΧΕΣ 


Τρόπος Αξιοποίησης 
της έκτασης 

ΝΕΟΣ ΓΕΩΡΓΟΣ 

ΛΟΙΠΟΙ ΔΙΚΑΙΟΥΧΟΙ ! 

Με πράσινο 
πιστοποιητικό 

Άρθρο 8 

Μικρά νησιά Αιγαίου 

Λοιπών περιοχών 

ΕΥΡΩ 

ΔΡΧ 

ΕΥΡΩ 

ΔΡΧ 

ΕΥΡΩ 

ΔΡΧ 

ΕΥΡΩ 

ΔΡΧ 

Ζωοτροφές για πώληση 

Αρωματικά και 
φαρμακευτικά φυτά 

Ψυχανθή 

Εκτός διατροφής 
ΝΟΝ ΡΟΟΩ 

8,0 

2.726 

7,0 

2.385 

6,0 

2.044 

5,0 

1.704 

Λοιπές καλλιέργειες 

4,0 

1.363 

4,0 

1.363 

4,0 

1.363 

4,0 

1.363 

Βοσκότοποι με 
συγκομιζόμενες 
ζωοτροφές για 
αυτοκατανάλωση 

9,5 

3.237 

8,5 

2.896 

7,5 

2.556 

6,5 

2.215 

Βοσκότοποι χωρίς 
συγκομιζόμενες 
ζωοτροφές για 
αυτοκατανάλωση 

8,4 

2.862 

7,1 

2.419 

6,3 

2.147 

5,5 

1.874 


Ποσά σε ΕΥΡΩ και ΔΡΧ ανά στρέμμα 


Παράμετροι που λαμβάνονται υπόψη στον υπολογισμό 
του ύψους της Εξισωτικής Αποζημίωσης 

α. Δεν λαμβάνονται υπόψη στους υπολογισμούς: 

- Εκτάσεις πέραν των 150 στρεμμάτων. Εξαιρούνται οι 
εκτάσεις βοσκοτόπων που μπορούν να ενισχυθούν μέχρι 
500 στρέμματα εφόσον πληρούνται οι προϋποθέσεις που 
αναφέρονται στη συνέχεια. 

- Οι εκτάσεις που καλλιεργούνται με σκληρό σίτο. 

- Οι καλλιέργειες με μεγάλη πρόσοδο, (καπνός, βαμβά¬ 
κι, εσπεριδοειδή, κηπευτικά, ανθοκομικές καλλιέργειες, 
ζαχαρότευτλα κ.λπ.). 


- Εκτάσεις που δεν αξιοποιούνται συστηματικά καθ όλη 
την διάρκεια του έτους καθώς και εκτάσεις που εξαιρού¬ 
νται με απόφαση του Υπουργού Γεωργίας. 

Σημείωση: Στα 20 στρέμματα (κατώτατο όριο) περιλαμ¬ 
βάνονται και μη επιδοτούμενες με εξισωτική αποζημίωση 
καλλιέργειες. 

β. Βοσκότοποι 

Οι εκτάσεις των βοσκότοπων για να ληφθούν υπόψη 
στον υπολογισμό του ύψους ενίσχυσης θα πρέπει να πλη- 
ρούνται οι ακόλουθες προϋποθέσεις: 

- Ο βοσκότοπος θα πρέπει να κατέχεται νόμιμα εφόσον 

πρόκειται για ιδιωτικό βοσκότοπο ή τα ζώα να εισέρχονται 
σε αυτόν νόμιμα εφόσον πρόκειται για κοινόχρηστο βο¬ 
σκότοπο (Δημοτικό ή Κοινοτικό). 

Για την είσοδο των ζώων στους Δημοτικούς και κοινοτι¬ 
κούς βοσκότοπους εφαρμόζονται οι διατάξεις του 
Ν. 1080/80 όπως ισχύει. 

Ειδικότερα για να ληφθούν υπόψη οι καταστάσεις που 
συντάσσονται στα πλαίσια εφαρμογής του ανωτέρω νό¬ 
μου θα πρέπει: 

- να περιέχουν το σύνολο των κτηνοτροφών που έχουν 
δικαίωμα να βόσκουν τα ζώα τους καθώς και τον αριθμό 
των ζώων κατά κτηνοτρόφο που έχει δικαίωμα εισόδου 
στον βοσκότοπο. 

- Να αξιοποιούνται συστηματικά από ζώα της εκμετάλ¬ 
λευσης (βοοειδή, αιγοπρόβατα, ιπποειδή) 

- Η πυκνότητα των ζώων ανά 10 στρέμματα δεν θα πρέ¬ 
πει να είναι μεγαλύτερη από 1,0 Ζωικές Μονάδες ενώ στα 
νησιά ο χρόνος εισόδου δεν θα πρέπει να υπερβαίνει τους 
τέσσερις (4) μήνες ετησίως. 

- Με την προϋπόθεση ότι πληρούνται οι παραπάνω προ¬ 
ϋποθέσεις στους υπολογισμούς για την αντιστοιχία (με¬ 
τατροπή) ζωικών μονάδων σε ισοδύναμη έκταση θα λαμ- 
βάνεται η σχέση 1 ζωική μονάδα = 10 στρέμματα βοσκό¬ 
τοπος. 

Η σχέση αυτή μπορεί να μεταβληθεί στις περιπτώσεις 
εφαρμογής προγρ/τος εκτατικοποίησης, όπως αυτό 
εφαρμόζεται στα πλαίσια του μέτρου3.1 του Ε.Π.Α.Α. (γε- 
ωργοπεριβαλλοντικά). 

γ. Το ποσό της ενίσχυσης που προκύπτει σύμφωνα με 
τους παραπάνω υπολογισμούς δύναται να μειώνεται σε 
ειδικές περιπτώσεις με απόφαση του Υπ. Γεωργίας με τον 
περιορισμό ότι η μέση σταθμισμένη ενίσχυση ανά 10 
στρέμ. δεν είναι κατώτερη από 25 ΕΥΡΩ. 

δ. Στα μικρά νησιά του Αιγαίου Πελάγους ,η Εξισωτική 
Αποζημίωση μπορεί να χορηγείται για όλες τις φυτικές 
καλλιέργειες εφόσον αυτές πραγματοποιούνται κατά 
τρόπο σύμφωνο με τις απαιτήσεις για την προστασία του 
περιβάλλοντος και εντός του ανώτατου ορίου ανά εκμ/ση 
και τηρούνται οι κανόνες των Κ.Ο.Α. 

ΚΕΦΑΛΑΙΟ ΤΕΤΑΡΤΟ 

ΕΠΙΠΤΩΣΕΙΣ ΑΠΟ ΤΗΝ ΑΘΕΤΗΣΗ ΤΩΝ ΟΡΩΝ ΚΑΙ 
ΠΡΟΫΠΟΘΕΣΕΩΝ 

1. Δικαιούχοι που δηλώνουν ψευδή ή ανακριβή στοιχεία 
για να τύχουντωνενισχύσεωντου παρόντος προγράμμα¬ 
τος πέραν των ποινικών κυ ρώσεων: 

α. Αποβάλλονται από το πρόγραμμα και υποχρεώνονται 
στην επιστροφή των ποσών που έχουν εισπράξει σαν 
αχρεωστήτως καταβληθέντα. 

β. Ανάλογα με την περίπτωση, αποκλείονται με απόφα¬ 
ση του προϊσταμένου της Δ/νσης Αγροτικής Ανάπτυξης 
της Νομ/κης Αυτοδιοίκησης, από κάθε μορφή ενίσχυσης 
για διάστημα μέχρι 10 ετών ανάλογα με την περίπτωση. 

2. Δικαιούχοιτου προγράμματος που εμπλέκονται οι ίδι¬ 
οι ή τα μέλη των οικογενειών τους που έχουν άμεση σχέ¬ 
ση με την εκμετάλλευση σε δραστηριότητες που αφο¬ 
ρούν καλλιέργεια, διάθεση, κατοχή, εμπορία ναρκωτικών 
ουσιών, απάτη σε βάρος του Δημοσίου, καταστροφή του 
περιβάλλοντος αποβάλλονται από το μέτρο και υποχρεώ¬ 
νονται στην επιστροφή του συνόλου των ποσών που 
έχουν εισπράξει σαν αχρεωστήτως καταβληθέντα. 

3. Δικαιούχοι του προγράμματος που μειώνουν την 
αξιοποιούμενη έκταση κάτω από 20 στρέμματα ή εγκατα¬ 
λείπουν τις ορεινές ή μειονεκτικές περιοχές ή διακόπτουν 
την άσκηση της γεωργίας σε αυτές πριν από την παρέ¬ 
λευση της περιόδου δέσμευσής τους, υποχρεώνονται 


από τα ποσά που έχουν λάβει να επιστρέφουν σαν αχρε¬ 
ωστήτως καταβληθέντα τα ποσά που αντιστοιχούν στα 
έτη που υπολείπονται για την συμπλήρωση της δετίας. 

4. Δικαιούχοι του μέτρου που μειώνουν την αξιοποιού- 
μενη έκταση πάνω από το 30% χωρίς αυτή να μειώνεται 
κάτω των 20 στρεμμάτων σε σχέση με το προηγούμενο 
έτος και χωρίς να συντρέχουν λόγοι ανωτέρας βίας υπο¬ 
χρεώνονται από τα ποσά που έλαβαν το προηγούμενο 
έτος να επιστρέφουν το ποσό που αντιστοιχεί στην μείω¬ 
ση αυτή. 

5. Δικαιούχοι του ,μέτρου που δεν χρησιμοποιούν τις 
συνήθεις καλές γεωργικές πρακτικές ή ανιχνευθούν κα¬ 
τάλοιπα ουσιών απαγορευμένων δυνάμει της οδηγίας 
96/22/ΕΚ (Ι_125) ή κατάλοιπα ουσιών που επιτρέπονται 
μενδυνάμειτηςενλόγω οδηγίας αλλά χρησιμοποιήθηκαν 
παράνομα, κατ εφαρμογή των διατάξεων της οδηγίας 
96/23/ΕΚ (Ε125) σε ζώο που ανήκει στην αγέλη βοοειδών 
ενός παραγωγού ή εάν βρεθεί σε οποιαδήποτε μορφή 
στην εκμ/ση του παραγωγού απαγορευμένη ουσία ή 
προϊόν ή επιτρεπόμενη ουσία ή προϊόν δυνάμει της οδη¬ 
γίας 96/22/ΕΚ που όμως κατέχεται παράνομα ο παραγω¬ 
γός αποκλείεται από την χορήγηση της ενίσχυσης κατά 
το ημερολογιακό έτος της διαπίστωσης και τυχόν ενίσχυ¬ 
ση που έχει χορηγηθεί κατά το έτος αυτό επιστρέφεται 
σαν αχρεωστήτως καταβληθείσα. 

Σε περίπτωση επανάληψης της παράβασης κατά τη 
διάρκεια της περιόδου δέσμευσης ο δικαιούχος, με από¬ 
φαση του οικείου φορέα υλοποίησης και ανάλογα με την 
σοβαρότητα της παράβασης πλην των επιπτώσεων του 
προηγούμενου εδαφίου, αποκλείεται από τις ενισχύσεις 
του μέτρου για διάστημα μέχρι 5 ετών. 

6. Δικαιούχοι του μέτρου που με οποιοδήποτε τρόπο 
δεν διευκολύνουν τους ελέγχους που πραγματοποιούν 
τα εθνικά ή κοινοτικά όργανα ή κωλυσιεργούν κατά την 
διενέργεια των επιθεωρήσεων και δειγματοληψιών που 
είναι αναγκαίες για την εφαρμογή των εθνικών σχεδίων 
επιτήρησης των καταλοίπων ή κατά την εκτέλεση των ερ¬ 
γασιών έρευνας και ελέγχου που προβλέπονται από την 
οδηγία 96/23/Ε.Κ., υπόκεινται στις κυρώσεις που προβλέ- 
πονται στο πρώτο εδάφιο της παρ. 5, ενώ σε περίπτωση 
μη συμμόρφωσης ή επανάληψης της παράβασης υπόκει- 
νται στις κυρώσεις του δεύτερου εδαφίου της ίδιας πα¬ 
ραγράφου. 

- Οι δικαιούχοιτου προγράμματος απαλλάσσονται των 
κυρώσεων αν διακόψουντην άσκηση της γεωργικής δρα¬ 
στηριότητας ή εγκαταλείψουν τις ορεινές και μειονεκτι¬ 
κές περιοχές, με την προϋπόθεση όμως ότι εξασφαλίζουν 
κατά τα οριζόμενα σε ειδική απόφαση του Υπουργείου Γε¬ 
ωργίας και σύμφωνα με τους όρους και προϋποθέσεις 
του παρόντος προγράμματος, την συνέχιση της λειτουρ¬ 
γίας της εκμ/σης, τουλάχιστον μέχρι την συμπλήρωση 
της υποχρεωτικής πενταετίας. 

- Οι δικαιούχοι του προγρ/τος απαλλάσσονται των κυ¬ 
ρώσεων εφόσον μεταβιβάσουν την ιδιοκτησία μέρους 
της γεωργικής τους εκμ/σης (ακίνητη περιουσία, ζωικό 
κεφάλαιο) σε παιδιά τους ή αδέλφια τους που ασκούν το 
επάγγελμά του γεωργού στις ορεινές και μειονεκτικές πε¬ 
ριοχές, με τον όρο και οι ίδιοι να εξακολουθούν να είναι δι¬ 
καιούχοι του παρόντος προγράμματος. 

- Οι δικαιούχοιτου προγράμματος απαλλάσσονται των 
κυρώσεων εφόσον: 

α. Συνταξιοδοτούνται λόγω αποχώρησης από την ενερ¬ 
γό επαγγελματική απασχόληση ή λόγω ανικανότητας ή 
ένταξης τους στο μέτρο της παύσης της γεωργικής δρα¬ 
στηριότητας. 

β. Έχουν εξαντλήσει τα πενταετές χρονικό διάστημα 
που έχει καθορισθεί. 

γ. Η περιουσία τους αποτελεί αντικείμενο αναγκαστικής 
απαλλοτρίωσης για λόγους δημόσιας ωφέλειας, 
δ. Συντρέχει περίπτωση ανώτερης βίας. 

Ανωτέρα βία 

Σύμφωνα μετηνπάγια Νομολογία του Αρείου Πάγου ανώ¬ 
τερη βία υπάρχει όταν η ανθρώπινη σκέψη και πρόνοια δεν 
μπορεί να προβλέψει και προλάβει το επιζήμιο γεγονός. Εν¬ 
δεικτικά στις περιπτώσεις ανώτερης βίας δύνανται να χα- 
ρακτηρισθούντα εξής πραγματικά περιστατικά: 
α. Ο Θάνατος του δικαιούχου, 
β. Η προσωρινή ή μόνιμη αναπηρία του δικαιούχου, 
γ. Η αναγκαστική απαλλοτρίωση της περιουσίας του για 
λόγους Δημόσιου συμφέροντος και υπό τον όρο ότι η 
απαλλοτρίωση αυτή δεν ήταν δυνατόν να προβλεφθεί τον 
χρόνο ανάληψης της δέσμευσης. 

δ. Η σοβαρή καταστροφή των σταυλικών εγκαταστάσε¬ 
ων και ενδεχομένως των λοιπών πάγιων εγκαταστάσεων 
του φυτικού κεφαλαίου των μόνιμων φυτειών από φυσικά 
αίτια ή απρόβλεπτες αντιξοότητες (σεισμός, κατολισθή¬ 
σεις, χιονοπτώσεις, πυρκαγιές κλπ). 
ε. Η επιζωοτίατου ζωικού κεφαλαίου. 

ΚΕΦΑΛΑΙΟ ΠΕΜΠΤΟ 

ΚΩΔΙΚΕΣ ΟΡΘΗΣ ΓΕΩΡΓΙΚΗΣ ΠΡΑΚΤΙΚΗΣ (Κ.Ο.Γ.Π.) 

Στις Ορεινές και Μειονεκτικές περιοχές για τις οποίες 
καταβάλλεται Εξισωτική Αποζημίωση στους γεωργούς, οι 
ελάχιστες υποχρεώσεις όσον αφορά τις περιβαλλοντικές 
δεσμεύσεις των γεωργών είναι οι ακόλουθες: 

ΓΕΩΡΓΙΑ 

- Οι παραγωγοί υποχρεούνται να εφαρμόζουν προ¬ 
γράμματα αμειψισποράς, στα οποία η κύρια καλλιέργεια 
τους θα αντικαθίσταται: στη μεν περίπτωση των σιτηρών, 
από βελτιωτικές του εδάφους καλλιέργειες άπαξ της τε¬ 
τραετίας (π.χ. ψυχανθή), στη δε περίπτωση των ψυχαν¬ 
θών, από σιτηρά άπαξ της τετραετίας. 

- Στην καλλιέργεια σιτηρών θα εφαρμόζεται μηδενική 
ποσότητα αζώτου κατά τη βασική λίπανση. 

Μέγιστη ποσότητα λίπανσης 140 χλγ.Ν/10 στρέμ. 

Το λίπασμα θα εφαρμόζεται σε 2 δόσεις στο τέλος του 
χειμώνα και στις αρχές της άνοιξης (Φεβρουάριος-Μάρ- 
τιος). 

- Σε όξινα εδάφη (ΡΗ<6,5) δεν θα εφαρμόζονται αμμω- 
νιακά λιπάσματα πλην ασβεστούχου νιτρικής αμμωνίας. 

- Σε επικλινείς εκτάσεις (κλίση άνω του 6%): 

• Η άροση και γενικότερα η καλλιέργεια του εδάφους 
θα γίνεται κατά τις ισοϋψείς. Εναλλακτικά η καλλιέργεια 
μπορεί να γίνει με την δημιουργία σταθερών ακαλλιέργη¬ 
των λωρίδων, οι οποίες λειτουργούν σαν ζώνες ανάσχε¬ 
σης και οι οποίες καλύπτονται από αυτοφυή βλάστηση. Οι 
ζώνες ανάσχεσης έχουν πλάτος 2-4 μέτρα, ανάλογα με 
την κλίση του εδάφους. 

• Δεν επιτρέπεται η βαθιά άροση, πλην εξαιρετικών πε¬ 
ριπτώσεων καταπολέμησης βαθύρριζων ζιζανίων, κατό¬ 
πιν αδείας της Δ/νσης Γ εωργίας. 

• Δεν επιτρέπεται η καύση υπολειμμάτων καλλιεργειών 
(καλαμιάς). 

Ανάλογα με τις τοπικές συνθήκες θα ακολουθείται η 
εξής διαχείριση: 

- βόσκηση της καλαμιάς και ενσωμάτωση στο έδαφος 
των υπολειμμάτων μετά την βόσκηση. 

- Άμεση ενσωμάτωση τους στο έδαφος 

- Κοπή, κάλυψη του εδάφους με τα υπολείμματα 
(ΜυΐΟΗΙΝΟ) και ενσωμάτωσή τους στο έδαφος την επό¬ 
μενη άνοιξη. 


- Ομοίως δεν επιτρέπεται η καύση των υπολειμμάτων σε 
απόσταση μικρότερη από 500 πι από δάση, οικολογικά 
ευαίσθητες περιοχές και επιφανειακά νερά. 

- Δεν επιτρέπεται η εφαρμογή λιπασμάτων και φυτο¬ 
φαρμάκων σε απόσταση 2πι από επιφανειακά νερά. 

ΚΤΗΝΟΤΡΟΦΙΑ 

- Τήρηση των αποφάσεων των Νομαρχιών σχετικά με 
την έναρξη και λήξη της περιόδου βόσκησης, καθώς και 
με τον αριθμό κοπών τον χρόνο πρώτης και τελευταίας 
κοπής χόρτου. 

- Απαγορεύεται η χρήση φωτιάς για την αναβλάστηση 
των βοσκοτόπων 

- Δεν επιτρέπεται η βόσκηση εκτάσεων για τις οποίες 
υπάρχουν απαγορεύσεις της Δασικής νομοθεσίας (καμέ¬ 
νες, αναδασωθείσες κλπ) καθώς και εκτάσεις οι οποίες 
έχουν ενταχθεί σε αγροπεριβαλλοντικά προγράμματα, 
στα οποία απαγορεύεται η βόσκηση (Μακροχρόνια παύ¬ 
ση εκμετάλλευσης γεωργικών γαιών). 

- Η πυκνότητα βόσκησης δεν θα υπερβαίνει την βοσκοϊ- 
κανότητα (1ΖΜ = 10στρεμ.). Για τις ανάγκες του προ¬ 
γράμματος, η πυκνότητα βόσκησης ορίζεται σε 1 
Μ.Ζ.Κ./10 στρέμ. για τις ορεινές περιοχές. Ομοίως ορίζε¬ 
ται σε 1 Μ.Ζ.Κ./10 στρέμ. για τα νησιά στα οποία όμως η 
βόσκηση δεν μπορεί να υπερβαίνει τις 120 μέρες το χρό¬ 
νο. 

- Δεν επιτρέπεται η χρησιμοποίηση στην εκτροφή βοο¬ 
ειδών, απαγορευμένων ουσιών, δυνάμει της οδηγίας 
96/22/Ε.Κ. (ΕΙ_ 125) ή ουσιών που επιτρέπονται μεν με βά¬ 
ση την ανωτέρω οδηγία αλλά χρησιμοποιήθηκαν παράνο¬ 
μα, ούτε να ανιχνευθούν κατ’ εφαρμογή της οδηγίας 
96/23/Ε. Κ., ούτε να βρεθούν σε οποιαδήποτε μορφή στην 
εκμ/ση απαγορευμένη ουσία ή προϊόν ή επιτρεπόμενη ου¬ 
σία ή προϊόν που κατέχεται παράνομα, δυνάμει της οδη¬ 
γίας 96/22/Ε.Κ. 

- Εφαρμογή της Εθνικής Πολιτικής για διάθεση απο¬ 
βλήτων εσταβλισμένης κτηνοτροφίας. 

Εφαρμογή και Έλεγχος των Κ.Ο.Γ.Π. 

Η αίτηση ένταξης του δικαιούχου στο πρόγραμμα Εξι- 
σωτικών Αποζημιώσεων συνοδεύεται από ένα καλλιεργη¬ 
τικό σχέδιο, στο οποίο ο παραγωγός περιγράφει ανάλογα 
με την παραγωγική κατεύθυνση της εκμετάλλευσής του, 
την γεωγραφική καιτοπογραφικήτης θέση, ποιες από τις 
δεσμεύσεις των Κ.Ο.Γ.Π. θα εφαρμόσει. 

Το καλλιεργητικό σχέδιο καθώς και τα παραστατικά 
αγοράς λιπασμάτων, τηρούνται στην εκμετάλλευση σε 
φάκελο, ο οποίος τίθεται στη διάθεση του ελεγκτή κατά 
τον επιτόπιο έλεγχο. 

Στις περιπτώσεις που απαιτείται εργαστηριακός έλεγ¬ 
χος (λιπάσματα), πραγματοποιείται σε ποσοστό 0,5-1 % 
των δικαιούχων. 

Στο 5 % των δικαιούχων πραγματοποιείται επιτόπιος 
έλεγχος από τη δ/νση Αγροτικής Ανάπτυξης για να διαπι¬ 
στωθεί η τήρηση των δεσμεύσεών τους. 

ΚΕΦΑΛΑΙΟ ΕΚΤΟ 

ΠΙΣΤΩΣΕΙΣ - ΤΡΟΠΟΣ ΠΛΗΡΩΜΗΣ 

1. Εγκρίνεται η διάθεση του ποσού μέχρι 40 δις για τις 
ενισχύσεις και δαπάνες που προβλέπονται στην παρούσα 
απόφαση. Το ποσό της Εθνικής Συμμετοχής και μέχρι 24 
δις δρχ. θα βαρύνει τις πιστώσεις του Τακτικού Προϋπο¬ 
λογισμού σε βάρος του Κ.Α. 5323 με αντίστοιχη μεταφο¬ 
ρά στο Κ.Α. 2122 «Κάλυψη ελλείμματος ΕΛΕΓΕΠ». Το πο¬ 
σό της Κοινοτικής Συμμετοχής θα βαρύνει τις πιστώσεις 
του ΕΓΤΠΕ - Εγγυήσεις και θα πληρώνεται μέσω του ΕΛΕ¬ 
ΓΕΠ Κ.Α. 5521. από το Π.Δ.Ε. και η καταβολή στους δικαι¬ 
ούχους θα γίνεται μέσω Α.Τ.Ε. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Πλέοντα ανωτέρω ποσά εγκρίνονται: 

• Για την κάλυψη των εξόδων προμήθειας γραφικών 
εκτυπωτικών και λοιπών υλικών αναγκαίων για την υλο¬ 
ποίηση του προγράμματος έως 50 εκατ. δρχ. 

1 Για την κάλυψη των εξόδων κινήσεων του προσωπικού 
των φορέων εφαρμογής του προγράμματος έως 200 
εκατ. δρχ.(Ν. 1409 άρθροθπαρ.θ). 

• Για την αμοιβή των Επιτροπών εξακρίβωσης των προ¬ 
ϋποθέσεων χορήγησης Εξισωτικής Αποζημίωσης καθώς 
και των Γραμματέων αυτών έως ποσού 200 εκατ. δρχ. 

3.0 τρόπος πληρωμής και οτρόπος δικαιολόγησης ορί¬ 
ζεται με απόφαση του Υπουργού Γεωργίας. 

4. Λεπτομέρειες εφαρμογής της παρούσας ορίζονται 
με απόφαση Υπουργού Γ εωργίας. 

ΚΕΦΑΛΑΙΟ ΕΒΔΟΜΟ 
ΓΕΝΙΚΑ 

1. Κατά το τρέχον έτος και μέχρι την ενεργοποίηση του 
άρθρου 15τουΝ. 2892/2001, οι πληρωμές του προγράμμα¬ 
τος θα γίνονται απάτην ΓΕΔΙΔΑΓΕΠ σε βάροςτου ΕΛΕΓΕΠ. 

2. Η Αρχή Διαχείρισης για την έκδοση Υπουργικών Απο¬ 
φάσεων, Εγκυκλίων και Διευκρινίσεων του Προγράμμα¬ 
τος της Εξισωτικής βάσει του Καν. 1257/99 θα 

ορισθεί με απόφαση του Υπουργού Γ εωργίας. 

3. Οι Δ/νσεις Αγροτικής Ανάπτυξης των Νομ/κών Αυτοδι- 
οικήσεωντης Ελλάδος είναι υπεύθυνες για την επεξεργασία 
των αιτήσεωντων δικαιούχων γεωργών καιτην καταχώρηση 
των στον Η/Υ καθώς και για έλεγχο όλων των δικαιολογητι- 
κών και για την αναγνώριση και για εκκαθάριση της δαπάνης 
και για τους ελέγχους -Διοικητικούς και επιτόπιους. 

4. Η Δ/νση Πληροφορικής του Υπουργείου Γ εωργίας εί¬ 
ναι υπεύθυνη για την εγκατάσταση του σχετικού προ¬ 
γράμματος σε ηλεκτρονική μορφή. 

5. Οι διατάξεις της απόφασης αυτής ισχύουν από την 
δημοσίευσή της. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 19 Ιουλίου 2001 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΔΡΥΣ Γ. ΑΝΩΜΕΡΙΤΗΣ 

- ♦ - 

Αριθ. 2/44541/0022 ( 2 ) 

Καθορισμός αποδοχών Προέδρου Διοικητικού Συμβουλί¬ 
ου Εθνικού Κέντρου Πιστοποίησης Δομών Συνεχιζό¬ 
μενης Επαγγελματικής Κατάρτισης και Συνοδευτικών 
Υποστηρικτικών Υπηρεσιών (Ν. Π.I .Δ.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 22 του Ν. 2469/97 (ΦΕΚ 38/Α/97). 

β) Του Π.Δ. 67/97 (ΦΕΚ 61/Α/97). 

γ) Του άρθρου 1 παρ. 2 α του Ν. 2469/97 (ΦΕΚ38/Α/97) 
το οποίο αντικατέστησε το πρώτο εδάφιο της παρ. 2 του 
άρθρου 29Α στο Ν. 1558/85 (ΦΕΚ 137/Α/85) όπως προ¬ 
στέθηκε με το άρθρο 27 του Ν. 2081/92 (ΦΕΚ 154/Α/92). 

δ) Του άρθρου 14 του Ν.2703/99 (ΦΕΚ 72/Α/99) όπως 
συμπληρώθηκε με το άρθρο 2 παρ. 4 του 2768/99 (ΦΕΚ 
273/Α/99). 

ε) του άρθρου 40 του Ν. 849/78 (ΦΕΚ 232/Α/78) όπως 
συμπληρώθηκε με το άρθρο 8 του Ν. 2129/93 (ΦΕΚ 
57/Α/93). 


στ) Του άρθρου 20 παρ. 2 του Ν. 2874/2000 «Προώθη¬ 
ση της απασχόλησης και άλλες διατάξεις». 

2. Το γεγονός ότι από την απόφαση αυτή προκαλείται 
δαπάνη ύψους 7.575.000 δρχ. περίπου για το τρέχον οι¬ 
κονομικό έτος και 18.180.000 δρχ. για κάθε ένα από τα 
επόμενα πέντε (5) τουλάχιστον οικονομικά έτη. 

Η δαπάνη θα καλυφθεί από τις πιστώσεις που έχουν εγ¬ 
γράφει στην κατηγορία Εξόδων (61) του προϋπολογι¬ 
σμού του Εθν. Κέντρου Πιστοποίησης Δομών Σ.Ε.Κ. και 
Σ.Υ.Υ οικ. έτους 2001 και από την ίδια κατηγορία εξόδων 
για τα επόμενα πέντε (5) τουλάχιστον οικονομικά έτη από 
τα ίδια έσοδα του Εθνικού Κέντρου Πιστοποίησης Δομών 
Σ. Ε. Κ. και Σ.Υ.Υ. 

3. Την 1039386/441/Α0006/2000 κοινή απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων, αποφασίζουμε: 

1. Καθορίζουμετις μηνιαίες αποδοχές του Προέδρου του 
Εθνικού Κέντρου Πιστοποίησης Δομών Συνεχιζόμενης 
Επαγγελματικής Κατάρτισης και Συνοδευτικών Υποστηρι¬ 
κτικών Υπηρεσιών (Ν.Π.Ι.Δ.) στο ποσό του ενός εκατομμυ¬ 
ρίου πεντακοσίων δεκαπέντε χιλιάδων (1.515.000) δρχ. 

Στον ανωτέρω δεν καταβάλλονται επιδόματα εορτών 
και άδειας. 

2. Η απόφαση αυτή ισχύει από 1.8.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Γ. ΔΡΥΣ ΑΝΑΣΤ. ΓΙΑΝΝΙΤΣΗΣ 

-♦- 

Αριθ. 2/43931/0022 (3) 

Έγκριση ωρών υπερωριακής απασχόλησης υπαλλήλων 
του Οδοντιατρικού Συλλόγου Θεσ/νίκης για το Β' εξά¬ 
μηνο του 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 άρθρ. 18, όπως αντικα- 
ταστάθηκεαπότοάρθρ. 15 του Ν. 2592/98. 

2. Την ανάγκη υπερωριακής απασχόλησης της μίας και 
μοναδικής υπαλλήλου, λόγω έλλειιμης προσωπικού μετά 
τη συνταξιοδότηση δύο υπαλλήλων και τον αυξανόμενο 
φόρτο εργασίας. 

3. Την αρ. 2/80345/0004/8.11.99 κοινή απόφαση «Μετα¬ 
βίβαση εξουσίας υπογραφής σύμφωνα με το αρ. 7 παρ. 1 
του Ν. 1943/91», (ΦΕΚ2040/19.11.99τ.Β). 

4. Το γεγονός ότι από την απόφαση αυτή θα προκληθεί δα¬ 
πάνη ύψους τριακοσίων ενενήντα δύο χιλιάδων (392.000) 
δρχ. η οποία είναι εγγεγραμμένη στον αντίστοιχο προϋπο¬ 
λογισμό του Οδοντιατρικού Συλλόγου Θεσσαλονίκης και 
καλύπτεται από τις εισφορέςτωνμελώντου, αποφασίζουμε: 

Εγκρίνουμε την υπερωριακή απασχόληση ενός (1) 
υπαλλήλου του Οδοντιατρικού Συλλόγου Θεσσαλονίκης 
που απασχολείται στο τμήμα Δ/κού -Οικονομικού και θα 
εργασθεί μέχρι τετρακόσιες εξήντα (460) ώρες περίπου 
για το χρονικό διάστημα που αρχίζει ένα μήνα, πριντη δη¬ 
μοσίευση της απόφασης στην Εφημερίδα της Κυβερνή¬ 
σεως έως 31.12.2001. 

Η απασχόληση του ανωτέρω υπαλλήλου κρίνεται απο¬ 
λύτως αναγκαία λόγω της έλλειψης προσωπικού και του 
αυξανόμενου όγκου εργασίας. 

Η απασχόληση του παραπάνω υπαλλήλου θα πραγμα¬ 
τοποιείται ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από Δευτέρα έως Παρασκευή από 17.00 - 20.30. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας ορίζεται ο Πρόεδρος 
του Συλλόγου Γιώργος Τσιόγκας. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2001 

Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Υγείας και Πρόνοιας 
ΙΩΑΝ. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/40188/0022 (4) 

Καθορισμός εφάπαξ αποζημίωσηςτου Προέδρου των με¬ 
λών και του Γραμματέα της Ομάδας Εργασίας για τη 
μελέτη και εισήγηση τροποποιήσεων της διοικητικής 
νομοθεσίας με σκοπό την επιτάχυνση της απονομής 
της διοικητικής δικαιοσύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

α) Την περίπτωση ιτης παραγράφου 1 του άρθρου 23 
του Ν. 2145/1993 (ΦΕΚ88Α). 

β) Το Ν. 2470/1997 (ΦΕΚ 40 Α). 

γ) Το άρθρο 40 του Ν. 849/78 όπως συμπληρώθηκε με 
τις διατάξεις του άρθρου 8 του Ν. 2129/93. 

δ) Την αριθ. 176253/4.1.01 απόφαση σύστασης ομάδας 
εργασίας για τη μελέτη και εισήγηση τροποποιήσεων της 
διοικητικής νομοθεσίας με σκοπό την επιτάχυνση της 
απονομής της διοικητικής δικαιοσύνης. 

ε) Το άρθρο 29α του Ν. 1558/85 «Κυβέρνηση και Κυβερ¬ 
νητικά Όργανα» που προστέθηκε με το άρθρο 27 του Ν. 
2081/1982 και αντικαταστάθηκε από το άρθρο 1 του Ν. 
2469/97. 

στ) Τις διατάξεις της παρ.6 του άρθρου 5 του Ν. 
2408/96. 

ζ) Την αριθμ.2/80345/0004/8.11.1999 (ΦΕΚ 2040/Β7 
19.11.1999) Κοινή Υπουργική Απόφαση «Μεταβίβαση 
εξουσίας υπογραφής σύμφωνα μετο αριθ. 7 παρ. θτου Ν. 
1945/1991)». 

η) Το γεγονός από τις διατάξεις της απόφασης αυτής 
προκαλείται δαπάνη σε βάρος του Προϋπολογισμού του 
ΤΑΧΔΙΚ (ΚΑΕ 0264) που δεν επιχορηγείται από τον Κρατικό 
Προϋπολογισμό ύψους 2.300.000 δρχ., αποφασίζουμε: 

Α. Καθορίζουμε την εφάπαξ αποζημίωση του Προέ¬ 
δρου , των μελών και της Γραμματέως της Ομάδας Εργα¬ 
σίας, ως εξής: 

7 μέλη X 300.000 δρχ. 2.100.000δρχ. 

Γραμματέας 1 X 200.000 δρχ. 200.000 δρχ. 

ΣΥΝΟΛΟ: 2.300.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2001 

Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Δικαιοσύνης 

ΙΩΑΝ. ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 


Αριθ. 3694 ( 5 ) 

Ανάθεση αρμοδιοτήτων της Συγκλήτου του Πανεπιστη¬ 
μίου Κρήτης στο Πρυτανικό Συμβούλιο. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Συνεδρία 157/20.7.2001) 

Έχοντας υπόψη: 

1) Το άρθρο 2 παρ. 2 εδάφ. β'του Ν. 2083/1992, όπως 
αυτό τροποποιήθηκε μετο άρθρο 1 παρ. 1 εδάφ. α'του Ν. 
2188/1994. 

2) Το άρθρο 29Ατου Ν. 1558/85, όπως προστέθηκε με 
το άρθρο 27 του Ν. 2081/92 και τροποποιήθηκε μετο άρ¬ 
θρο 1, παρ. 2α του Ν. 2469/97. 

3) Τις υπηρεσιακές ανάγκες του Πανεπιστημίου Κρήτης 
και τη σχετική προφορική εισήγηση του κου Πρύτανη. 

4) Το γεγονός ότι από την παρούσα απόφαση δεν προ- 
καλείται δαπάνη εις βάρος του προϋπολογισμού του Πα¬ 
νεπιστημίου Κρήτης, αποφασίζουμε: 

Αναθέτουμε στο Πρυτανικό Συμβούλιο του Πανεπιστη¬ 
μίου Κρήτης, για το χρονικό διάστημα από 21 Ιουλίου 
2001 μέχρι 21 Σεπτεμβρίου 2001, όλες τις αρμοδιότητες 
της Συγκλήτου που προβλέπονται από το άρθρο 2 παρ. 2 
εδάφ. β'του Ν. 2083/1992 (όπως αυτό τροποποιήθηκε με 
το άρθρο 1 παρ. 1 εδάφ. α’ του Ν. 2188/1994) και από το 
σύνολο των ισχυουσών διατάξεων, εκτός από τις αρμο¬ 
διότητες που ορίζονται στις περιπτώσεις II, III, IV, IX και 
XVI των προαναφερομένων διατάξεων του Ν. 2083/1992, 
τις οποίες διατηρεί η Σύγκλητος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 20 Ιουλίου 2001 

Ο Πρύτανης 
ΧΡΗΣΤΟ ΝΙΚΟΛΑΟΥ 

Τα Μέλη της Συγκλήτου 

ΧΡΗΣΤΟΣ ΝΙΚΟΛΑΟΥ, ΜΙΧΑΗΛΔΑΜΑΝΑΚΗΣ, 
ΔΗΜΗΤΡΙΟΣ ΧΑΤΖΟΠΟΥΛΟΣ, ΕΥΡΙΠΙΔΗΣ ΣΤΕΦΑΝΟΥ, 

ΜΙΧΑΗΛ ΒΑΜΒΟΥΚΑΣ, ΑΝΑΣΤΑΣΙΟΣ ΞΕΠΑΠΑΔΕΑΣ, 

ΜΙΧΑΗΛ ΠΑΣΧΑΛΗΣ, ΝΙΚΟΛΑΟΣ ΧΑΤΖΗ ΝΙΚΟΛΑΟΥ, 
ΣΤΑΥΡΟΥΛΑ ΤΣΙΝΟΡΕΜΑ, ΓΕΩΡΓΙΟΣ ΤΡΟΥΛΗΣ, 

ΓΕΩΡΓΙΟΣ ΚΡΑΣΑΝΑΚΗΣ, ΜΑΡΙΑ ΚΟΥΣΗ - ΛΕΚΑΚΗ, 
ΓΕΩΡΓΙΟΣ ΣΤΑΘΑΚΗΣ, ΝΙΚΟΛΑΟΣ ΚΥΛΑΦΗΣ, 
ΝΙΚΟΛΑΟΣ ΤΖΑΝΑΚΗΣ, ΜΑΡΟΥΔΙΩ ΚΕΝΤΟΥΡΗ, 
ΦΩΤΙΟΣ ΝΤΑΗΣ, ΕΥΣΤΑΘΙΟΣ ΣΤΑΘΟΠΟΥΛΟΣ, 
ΣΠΥΡΟΣ ΑΝΑΣΤΑΣΙΑΔΗΣ, ΟΛΓΑ ΓΚΡΑΤΖΙΟΥ, 
ΑΓΓΕΛΟΣ ΚΑΝΑΣ, ΕΥΣΤΑΘΙΟΣ ΚΟΥΤΡΟΥΒΙΔΗΣ, 
ΑΡΙΣΤΟΓΕΙΤΩΝ ΦΡΑΝΤΖΕΣΚΑΚΗΣ, 
ΠΑΝΑΓΙΩΤΗΣ ΕΥΘΥΜΙΟΥ, ΑΠΟΣΤΟΛΟΣ ΜΠΟΚΑΣ, 
ΠΑΝΤΕΛΗΣ ΜΑΚΡΗΣ, ΜΙΧΑΗΛ ΝΤΑΓΚΟΥΝΑΚΗΣ, 

ΝΙΚΟΛΑΟΣ ΨΑΡΟΥΔΑΚΗΣ, ΕΜΜΑΝΟΥΗΛ ΠΕΤΡΑΚΗΣ, 
ΜΑΡΚΟΣ ΔΑΣΚΑΛΑΚΗΣ, ΑΝΔΡΕΑΣ ΠΑΛΙΑΛΕΞΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




